Ditsem Nuus - Eerste Afrikaanse digitale TV kanaal
Die Bloudruk Groep van die Wes-Kaap het aangekondig dat hulle die eerste Afrikaanse digitale TV kanaal op 1 September 2018 gaan loods. ‘n Mediaverklaring lui soos volg: “Met ‘Die Waarheid’ as leuse, beloof dié nuwe opwindende kanaal om bekostigbare programme met vermaak en inligting te verskaf wat familievriendelik en op Christen-waardes geskoei is. Dit sluit in vars, nuwe plaaslik vervaardigde programme, kindervermaak, asook internasionale rolprente.
“RoepTV.com gaan toeganklik wees vanaf enige televisiestel of slimtoestel, terwyl bekendes soos Retief Burger, Lindie Strydom, Michael Mol, Nico Pinagio, Gretha Wiid, Regardt van den Berg en Frank Rautenbach ‘n diverse programskedule gaan aanbied. Die eksklusiewe inhoud van RoepTV.com kan op aanvraag enige tyd, enige plek vir onbeperkte tyd gekyk word! Kykers kan o. m. uitsien na ‘n sitkom, televisiereeks, speletjiesprogram, ‘n verskeidenheid aktuele programme en selfs internasionale films.”
Die Bloudruk Groep, met Hardus Zevenster as hoofuitvoerende beampte, is reeds die eienaar van media soos Tygerberg 104FM, Groot FM90, Die Groot Ontbyt, ens.
Gelees 2194 keer
Slimmie	- Donderdag, 30 Augustus 2018
@Emilene, dit is 'n digitale media platvorm, maw as jy internet toegang in jou huis het, kan jy inteken op die platvorm en dit kyk op jou foon, jou skootrekenaar, en as jy 'n slim TV het, kan jy dit op jou TV ook kyk.
Emilene	- Saterdag, 04 Augustus 2018
Is dit op tv of moet ons decoder he.
Louis van Deventer	- Maandag, 21 Mei 2018
Dis met belangstelling dat ek die nuus van RoepTV ontvang het.
die Heilige Gees is tans aan die werk met my: Ek het 'n wonderlike salwing ontvang om lering te gee oor spesifieke onderwerpe wat normaalweg nie deur die Liggaam gedek wil word nie. Onderwerpe soos
Hoe onderskei ek in die geestesrealm, hoe beweeg ek daar en dwing die Koninkryk van God op die aarde af
Geestelike oorlogvoering soos in Efe 6, met die koninkryk van die bose trompop aanvat vanuit die oorwinning in Christus, en ophou om passief en reaktief die geveg te veg
Lewe vanuit die Sabbatsrus
Die mens as liggaam, siel en gees saamgestel om as die laaste Adam se gevolmagtigdes te funksioneer
Hiermee vind ek uit of daar behoefde vir sulke onderwerpe in enige van jul media is, en hoe moet ek te werk gaan om met julle te skakel in verband daarmee
Louis v Deventer